Niané Yesus a ngá mana kɔ́bɔ,
ané a ngá kíkgán otoŋtóŋŋ Kedrón bábe béyága beñ,
bé kéñ á mfá mbɔ́ɔ́ áyát,
é vóm áfúp é mbé,
a ñíi été bábe béyága beñ.
(Judas,
é mot a ngá kuan ñí,
ñí a ngá yem fe vóm te,
amú ná Yesus a ngá bɔ eé kóán ó weñ bábe beyága beñ abwiññ biyɔŋ.)
Éde Judas a ngá ñɔŋ nsámá benzima ya méwasíli betébosú befára ya émá befariseo,
ané a ngá ke ó wéñ ya beláma,
ya miduná,
ya fe byém mélúmán.
Véa Yesus ñí eé yem é mam mése mé ŋga nzu ñí ku áyóp,
ané a ngá ke bɔ́ síli ná,
“Mína dzéŋ nzá?”
Éde bé ngá yalan ya ñí ná,
“Bía dzéŋ Yesus mwann Nasareno.”
Ané a ngá dzó bɔ́ ná,
“Ma ñí.”
(Judas,
éñí a ngá kuan ñí,
á mbé bábe bot béte.)
Éyɔŋ a ngá dzó bɔ́ ná,
“Ma ñí,”
éde bésesé bé ngá yit ó mvús,
bé mana ku ósí.
Véa éñe Yesus a ngá bera bɔ́ síli ná,
“Nzá mína dzéŋ?”
Ané bá bé ngá yalan ná,
“Bía dzéŋ Yesus mwann Nasareno.”
Éde Yesus a ngá dzó ná,
“Me dzó yaá mína ná,
ma me ne ñí.
Édɔ ná,
ngé ma mína dzéŋ,
líkgán ná ébá bé ke.”
(A ngá dzó dɔ á mfá ye ná éfíá a ngá kɔ́bɔ é dzálában,
ná,
“Ébá o ngá vé ma,
meé ndzí dzímle mbɔ́ɔ́ enziŋ ye été.”)
Véa éñe Simón Pedro a ngá vea nzwaokeŋ á mbé a belé,
a baa óloá ntébosú befára,
ané a ngá kík ñí álɔ́ meyóm.
(Oloá te ó mbé eyola ná Malko.)
Éde Yesus a ngá dzó Pedro ná,
“Niigé nzwaokeŋ ábámm été.
Ye ná măá yian ñú é kɔ́p Tará a vé yaá ma?”
Dzam te édɔ nsámá bénzima,
ya komandée,
ya fe méwasíli bejudio,
bé ngá biñ Yesus,
bé mana ñí ká.
Éde bé ngá tára ke ya ñí ébe Anás,
amú ná a mbé Kaifas nkiá,
éñí a mbé ntébosú befára ye á mbú te.
(Kaifas te éñe fe ñí a mbé é mot a ngá lére betébosú béye bejudio ná,
é ne mvéáñ ná mot mbɔ́ɔ́ éñe á wú akála nnam ngúrá.)